Diari Oficial de la Generalitat Valenciana


Sumari del DOGV 2502, del 08-05-1995 (1995/834588)

ORDRE d'11 d'abril de 1995, de la Conselleria d'Educació i Ciència, per la qual es crea i es disposa la posada en funcionament d'una nova extensió de centre de professors a Llíria, es canvia la ubicació del Centre de Professors de Moncada, es reestructuren les extensions de Morella i Albocácer, es canvia de dependència l'extensió de Tuéjar i es suprimeixen les extensions de Muro de Alcoy, Villena, la Pobla del Duc i Montanejos.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/11/(2)/dof/vci/html**

### Dades del document

Número de DOGV
:   2502

Data del DOGV
:   08-05-1995

Secció del DOGV
:   DISPOSICIONS GENERALS

Número del document
:   1995/834588


Data del document
:   11-04-1995

Organisme emissor
:   Conselleria de Educació i Ciència

Tipus de document
:   Ordre

ORDRE d'11 d'abril de 1995, de la Conselleria d'Educació i Ciència, per la qual es crea i es disposa la posada en funcionament d'una nova extensió de centre de professors a Llíria, es canvia la ubicació del Centre de Professors de Moncada, es reestructuren les extensions de Morella i Albocácer, es canvia de dependència l'extensió de Tuéjar i es suprimeixen les extensions de Muro de Alcoy, Villena, la Pobla del Duc i Montanejos.   
El Decret 42/1993, de 22 de març, del Govern Valencià, regula la creació, l'estructura i el funcionament dels centres de professors de la Comunitat Valenciana i considera que són una de les vies prioritàries per a facilitar al professorat en activitat la seua formació permanent.  
Aquest decret substitueix el Decret 12/1985, de 14 de febrer, que havia quedat obsolet després de l'aprovació de la Llei Orgànica 1/1990, de 3 d'octubre, d'Ordenació General del Sistema Educatiu (LOGSE), i també per la necessitat d'ajustar millor l'estructura i el funcionament dels centres de professors a les noves exigències de l'escola valenciana.  
El 2 d'octubre de 1990, l'aleshores Conselleria de Cultura, Educació i Ciència va aprovar una ordre per la qual es van transformar i integrar els denominats centres de recursos existents a la Comunitat Valenciana en la xarxa de centres de professors i es van crear altres extensions de CEP, que van quedar adscrits orgànicament i funcional a determinats centres de professors. Això ha permés en aquests últims anys que la formació del professorat s'haja pogut aproximar a determinades zones en què les condicions geogràfiques no ho havien facilitat anteriorment.  
L'esmentat Decret 42/1993 estableix que la Conselleria d'Educació i Ciència determinarà l'àmbit geogràfic sobre el qual cada centre de professors exercirà les seues funcions i la possibilitat de creació o supressió d'extensions dels centres de professors, tot això amb la finalitat de reforçar l'eficàcia de l'acció formativa i de garantir una millor consecució dels fins propis dels centres de professors.  
Per tot això, d'acord amb la disposició final de l'esmentat Decret 42/1993, de 22 de març, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Es suprimeix el centre de professors de Moncada (València), creat per l'Ordre de la Conselleria de Cultura, Educació i Ciència de 10 d'abril de 1985, publicada en el Diari Oficial de la Generalitat Valenciana del 9 de maig de 1985, i s'integren els seus medis personals i materials en el Centre de Professors de Godella.  
Segon  
Es crea i es disposa la posada en funcionament d'una nova extensió de centre de professors a Llíria (València) que quedarà adscrita al Centre de Professors de Godella (València).  
Tercer  
Es canvia l'estructura de les extensions de centre de professors de Morella i Albocácer (Castelló), dependents del Centre de Professors de Vinaròs, que passaran a constituir una única extensió amb la denominació d'Extensió del Centre de Professors de Morella-Albocácer, sense modificar la seu dependència del CEP de Vinaròs.  
Quart  
Es canvia la dependència de l'extensió del centre de professors de Tuéjar (València) actualment adscrit al Centre de Professors de Sagunt (València), per a quedar integrat en el Centre de Professors de Godella.  
Cinqué  
Es clausuren les extensions de centre de professors de Muro de Alcoy (Alacant), Villena (Alacant), la Pobla del Duc (València) i Montanejos (Castelló), dependents respectivament dels centres de professors d'Alcoi, Elda, Ontinyent i Castelló de la Plana.  
DISPOSICIó FINAL  
Primera  
Per a possibilitar l'adequat desenvolupament i l'adequada execució d'aquesta ordre, es faculta els directors generals competents per raó de matèria, per a dictar les disposicions que calguen per a la seua aplicació.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 11 d'abril de 1995  
El conseller d'Educació i Ciència,  
JOAN ROMERO GONZáLEZ


Còpia Permalink ELI